Babelscape/SREDFM huggingface dataset:
Χανς Γκρος

Ο Χανς Γκρος και κατά το πλήρες όνομα Χανς Γουστάβος Αδόλφος Γκρος (Hans Gustav Adolf Gross, 26 Δεκεμβρίου 1847 – 1915) ήταν Αυστριακός καθηγητής νομικός εγκληματολόγος και ανακριτής. Θεωρείται ο πατέρας και δημιουργός της Εγκληματολογίας και της Ανακριτικής.

Γεννήθηκε στο Γκρατς στις 26 Δεκεμβρίου του 1847. Δίδαξε στο Πανεπιστήμιο της Πράγας, και στο Πανεπιστήμιο του Γκρατς δημιουργώντας στη συνέχεια εκεί το Ινστιτούτο Εγκληματολογίας.

Σπούδασε νομικά και αρχικά ανέλαβε αναπληρωτής εισαγγελέας στη πόλη Λεόμπεν της Στυρίας και στη συνέχεια πρόεδρος της Γερουσίας για τους πρόσφυγες στο Γκρατς. Το 1893 εισηγήθηκε πρώτος τη δημιουργία πανεπιστημιακής έδρας Εγκληματολογίας ως βοηθητική ποινική επιστήμη του Ποινικού δικαίου. 
Το 1894 τιμήθηκε με το παράσημο του Αυτοκρατορικού Τάγματος του Ιωσήφ Φραγκίσκου. Το 1895 ανέλαβε επιμελητής του ποινικού μουσείου του Γκρατς και το 1898 διορίστηκε καθηγητής του ποινικού δικαίου και δύο χρόνια μετά κοσμήτορας.
Το 1902 δίδαξε στο Πανεπιστήμιο της Πράγας και το 1905 ανέλαβε καθηγητής Ποινικού Δικαίου και Ποινικής Δικονομίας στο Πανεπιστήμιο του Γκρατς. Το 1909 παρασημοφορήθηκε με τον ανώτερο σιδηρού σταυρό στέμματος. Τέλος, το 1914, πρωτοστάτησε στη δημιουργία του Εγκληματολογικού Ινστιτούτου όπου και ανέλαβε την διεύθυνσή του μέχρι τον θάνατό του.

Με την έκδοση του περισπούδαστου συγγράμματός του που έφερε τον τίτλο «Handbuch für Untersuchungsrichter als System der Kriminalistik.», τέθηκαν τα θεμέλια της σύγχρονης επιστήμης της Εγκληματολογίας σε συστηματική αναφορά κατά τομείς διερεύνησης, ενώ με το σύγγραμμά του «"Handbuch fur Untersuchungsrichter, Polizeibeamte, Gendarmen, USW» που αποτελούσε Εγχειρίδιο για τους ανακριτικούς υπαλλήλους της Αστυνομίας και της Αυτοκρατορικής χωροφυλακής επίσης εγχειρίδιο προς τους ανακριτές που εξέδωσε σε δύο τόμους το 1893 τέθηκαν τα θεμέλια της Ανακριτικής.

Ο Χανς Γκρος πέθανε στη πόλη που γεννήθηκε, στο Γκρατς, στις 9 Δεκεμβρίου του 1915. Ο Χανς Γκρος και η σύζυγός του Αδελαΐδα ήταν οι γονείς του σπουδαίου ψυχαναλυτή Όττο Γκρος.
Fringe

Το Fringe είναι αμερικανική τηλεοπτική σειρά επιστημονικής φαντασίας που δημιουργήθηκε από τον Τζέφρεϊ Τζ. Άμπραμς, τον Άλεξ Κούρτζμαν και τον Ρομπέρτο Όρκι. Αναφέρεται στο υποτιθέμενο τμήμα παράδοξων του FBI που βρίσκεται στη Βοστώνη της Μασαχουσέτης. Η ομάδα που καλείται "Fringe Division" βρίσκεται υπό την εποπτεία του "Υπουργείου Εσωτερικής Ασφάλειας" (Homeland Security) και χρησιμοποιεί ανορθόδοξες ερευνητικές τεχνικές "περιθωριακών" της επιστήμης παράλληλα με τις κλασικές τεχνικές του FBI για να ερευνήσει μια σειρά από ανεξήγητα και πολλές φορές φρικιαστικά περιστατικά που σχετίζονται με ένα μυστηριακό παράλληλο σύμπαν. Η σειρά έχει χαρακτηριστεί σαν ένα μείγμα των X-Files, Altered States, Twilight Zone και Dark Angel.
Βαγγέλης Μάντζαρης

Ο Βαγγέλης Μάντζαρης (Περιστέρι, 17 Απριλίου 1990) είναι Έλληνας επαγγελματίας διεθνής καλαθοσφαιριστής, ο οποίος αγωνίζεται ως Πόιντ γκάρντ στο Περιστέρι. Ο αδελφός του, Αντώνης, είναι επίσης επαγγελματίας καλαθοσφαιριστής
Ποντομπό

Το Ποντομπό (γαλλικά: "Pontaubault") είναι κωμόπολη της Γαλλίας που βρίσκεται στο Νομό Μανς (Manche) της περιοχής Νορμανδίας (Normandie). Έχει 468 κατοίκους (απογραφή 2007), οι οποίοι αποκαλούνται "Ποντομπαλτέ" (Pontaubaltais).

Η κωμόπολη βρίσκεται στο κάτω μέρος του κόλπου του Μον Σεν Μισέλ στον οποίο εκβάλλει και ο ποταμός Σελύν (Sélune) που τη διαρρέει. Καταλαμβάνει έκταση 194 εκταρίων και βρίσκεται πολύ κοντά στην πόλη Αβράνς.
Άτρωτος

Ο Άτρωτος (αγγλικά: Fearless, κινέζικα: 霍元甲) είναι κινέζικη ταινία του Ρόνι Γιου με τον Τζετ Λι πρωταγωνιστή. Η ταινία κυκλοφόρησε το 2006 στους κινηματογράφους. Η ταινία περιγράφει την αληθινή ιστορία του Χούο Γιαντζία που έγινε διάσημος δάσκαλος πολεμικών τεχνών μέχρι την αυτοεξορία του από τη γενέτειρά του, τον ξεπεσμό του, την επιστροφή και την επάνοδό του.



Κατηγορία:Κινέζικες ταινίες
Κατηγορία:Ταινίες του 2006
Θωμάς Χρήστου

Ο Θωμάς Χρήστου ή "καπετάν Ρώμπακας" ήταν Μακεδονομάχος, οπλαρχηγός από τη Βύσσανη (Βυσσινιά) Καστοριάς.
Χρήστος Καραμάρκος

Ο Χρήστος Καραμάρκος ήταν Μακεδονομάχος οπλαρχηγός από τα Ρύζια Κιλκίς.
Κωνσταντίνος Ρίζος

Ο Κωνσταντίνος Ρίζος ή Ξανθόπουλος (1880 - 1927) ήταν Δραμινός, Μακεδονομάχος οπλαρχηγός.
LiMux

LiMux ονομάζεται ένα εγχείρημα της δημοτικής αρχής του Μονάχου και ταυτόχρονα μία ειδική διανομή Linux της οποίας το περιβάλλον εργασίας έχει πιστοποιηθεί σύμφωνα με το πρότυπο ISO 9241, από το TÜV και είναι βασισμένη στο Debian. Παρόμοια εγχειρήματα έχουν ξεκινήσει και αλλού όπως στο Άμστερνταμ (OpenAmsterdam), στη Βιέννη (Wienux) και στη Σαραγόσα (AZLinux).
Κίμων Ε. Μαραγκός

Ο Κίμων Ε. Μαραγκός (4 Φεβρουαρίου 1907 - 4 Νοεμβρίου 1988) γεννήθηκε στην Αίγυπτο αλλά η καταγωγή των γονιών του ήταν από τη Λήμνο. Υπήρξε διάσημος γελοιογράφος με καριέρα στο Λονδίνο με την υπογραφή Kem (Kimon Evan Marengo). Πιο γνωστές είναι οι σατυρικές γελοιογραφίες που δημιούργησε κατά τη διάρκεια του Β΄ παγκοσμίου πολέμου.
Σύνταγμα της Ιαπωνικής Αυτοκρατορίας

Το Σύνταγμα της Ιαπωνικής Αυτοκρατορίας (), γνωστό επίσης ως Σύνταγμα Μεϊντζι) αποτελούσε το συνταγματικό δίκαιο στην Ιαπωνική Αυτοκρατορία, από τις 11 Φεβρουαρίου 1889 μέχρι τις 2 Μαΐου 1947. Δημιουργός του Συντάγματος ήταν ο Ιάπωνας πολιτικός Ιτό Χιρομπούμι. Όταν το Σύνταγμα τέθηκε σε ισχύ, στην Ιαπωνία δημιουργήθηκε η πρώτη, στην Ασία, βουλή. Το Σύνταγμα της Ιαπωνικής Αυτοκρατορίας επηρέασε το Σύνταγμα της Αιθιοπίας, το οποίο τέθηκε σε ισχύ το 1931. Μετά την ήττα της Ιαπωνίας στον Β΄ παγκόσμιο πόλεμο δημιουργήθηκε νέο Σύνταγμα με βάση τα Συντάγματα των χωρών της Δύσης.
Πρωθυπουργός της Ιαπωνίας

Ο Πρωθυπουργός της Ιαπωνίας (, "Naikaku Sōri Daijin", ορθότερη απόδοση: Πρωθυπουργός του Υπουργικού Συμβουλίου) είναι ο αρχηγός της Κυβέρνησης της Ιαπωνίας. Διορίζεται από τον Αυτοκράτορα της Ιαπωνίας. Ο πρώτος πρωθυπουργός της Ιαπωνίας ήταν ο Ιτό Χιρομπούμι. Το αξίωμα κατέχει σήμερα ο Γιοσιχίντε Σούγκα. Ο θεσμός δημιουργήθηκε το 1885 και πήρε τη τελική του μορφή το 1947, αφού τέθηκε σε ισχύ το Σύνταγμα της Ιαπωνίας. 
Η επίσημη πρωθυπουργική κατοικία είναι το "Kantei" (官邸).
Κυβέρνηση Στέφανου Δραγούμη 1910

Η Κυβέρνηση Στέφανου Δραγούμη 1910 (Ιανουάριος - Οκτώβριος 1910), αντικατέστησε κατ΄ απαίτηση του Στρατιωτικού Συνδέσμου την προηγούμενη κυβέρνηση Μαυρομιχάλη.
Ύστερα από διαβουλεύσεις, που ανέλαβε να φέρει εις πέρας ο Ελευθέριος Βενιζέλος, ως πολιτικός εκπρόσωπος του Συνδέσμου, και με τη σύμφωνη γνώμη όλων των κομμάτων, τη διεύθυνση της κυβέρνησης ανέλαβε το πρώην μέλος της «ομάδας των Ιαπώνων», Στέφανος Δραγούμης.
Σκοπός της κυβέρνησης ήταν η σύγκληση αναθεωρητικής Βουλής και η διενέργεια εκλογών. 
Με την άφιξη του Βενιζέλου στην Αθήνα, άρχισαν και οι συνομιλίες του με τους αρχηγούς των πολιτικών κομμάτων, προκειμένου να επιστρέψει η ομαλότητα στη χώρα. Ο Βενιζέλος προσπαθώντας να συμβιβάσει τους σκοπούς του Στρατιωτικού Συνδέσμου με αυτούς των πολιτικών κομμάτων, και να κάμψει κυρίως τις ανησυχίες του Γεωργίου Θεοτόκη, υποσχέθηκε την αυτο-διάλυση του Συνδέσμου, όταν θα υπογραφόταν το πρωτόκολλο σύγκλησης Αναθεωρητικής Βουλής (και όχι Συντακτικής, όπως επιθυμούσε ο Σύνδεσμος). Κατάφερε έτσι, μέσα από πολλές δυσκολίες, να υπερνικήσει τους φόβους όλων των πλευρών. Στις 6 Ιανουαρίου 1910 γίνεται - ύστερα από πολλά χρόνια - σύγκληση του «Συμβουλίου του Στέμματος», και εκεί επισημοποιούνται οι πολιτικές κατευθύνσεις των επόμενων μηνών: αλλαγή κυβέρνησης υπό το Στέφανο Δραγούμη, σύγκληση Αναθεωρητικής Βουλής, διάλυση του Στρατιωτικού Συνδέσμου.
Το προσχέδιο της αναθεωρητικής διαδικασίας εγκρίθηκε από τη Βουλή στις 17 Φεβρουαρίου, ενώ στις 17 Μαρτίου με διάγγελμά του, και ο βασιλιάς επικύρωνε τη σύγκληση αναθεωρητικής Βουλής. Στις 20 Μαρτίου του 1910 ο Στρατιωτικός Σύνδεσμος - και αφού είχε καταφέρει να περάσει μια σειρά νομοσχεδίων που αφορούσαν το στράτευμα - ανακοίνωσε τη διάλυσή του.
Ο Χάρι Πότερ και οι Κλήροι του Θανάτου - Μέρος 1

Ο Χάρι Πότερ και οι Κλήροι του Θανάτου - Μέρος 1 (αγγλικά: "Harry Potter and the Deathly Hallows – Part 1") είναι βρετανική περιπετειώδης ταινία φαντασίας παραγωγής 2010. Βασίζεται στο έβδομο και τελευταίο ομότιτλο βιβλίο της σειράς "Χάρι Πότερ", γραμμένη από την Τζ. Κ. Ρόουλινγκ. Τη σκηνοθεσία ανέλαβε ο Ντέιβιντ Γέιτς και το σενάριο ο Στιβ Κλόουβς. Η ταινία ακολουθεί το Χάρι Πότερ στην αναζήτησή του να βρει και να καταστρέψει τους πεμπτουσιωτές του Λόρδου Βόλντεμορτ. Πρωταγωνιστούν οι Ντάνιελ Ράντκλιφ, Έμμα Γουάτσον, Ρούπερτ Γκριντ, Ρόμπι Κολτρέιν, Άλαν Ρίκμαν, Ντέιβιντ Θιούλις και Ρέιφ Φάινς επαναλαμβάνοντας τους ρόλους από τις προηγούμενες ταινίες ενώ επιστρέφουν οι Ελένα Μπόναμ Κάρτερ, Ιμέλντα Στόντον και Τζον Χαρτ. Στο καστ προστίθενται οι Ρις Ίφανς και Μπιλ Νάι. Είναι η έβδομη κατά σειρά ταινία που μεταφέρεται στον κινηματογράφο και η μόνη που αποτελείται από δύο μέρη. Το δεύτερο και τελευταίο μέρος "Ο Χάρι Πότερ και οι Κλήροι του Θανάτου - Μέρος 2" (Harry Potter and the Deathly Hallows – Part 2) ολοκλήρωσε τη σειρά ταινιών.

Το πρώτο μέρος κυκλοφόρησε στους κινηματογράφους του Ηνωμένου Βασιλείου και των Ηνωμένων Πολιτειών στις 19 Νοεμβρίου 2010. Απέσπασε κυρίως θετικά σχόλια από τους κριτικούς και έγινε μεγάλη εισπρακτική επιτυχία, αποφέροντας 977 εκατομμύρια δολάρια παγκοσμίως. Αποτελεί την 49η μεγαλύτερη εισπρακτική επιτυχία όλων των εποχών, την 3η για το 2010 και την 3η ανάμεσα στις υπόλοιπες ταινίες της σειράς.

Έλαβε δύο υποψηφιότητες για Όσκαρ στις κατηγορίες Καλύτερη Καλλιτεχνική Διεύθυνση και Καλύτερα Οπτικά Εφέ και δύο για BAFTA.
Μπραϊανίτης

Ο Μπραϊανίτης είναι φωσφορικό ορυκτό του νατρίου, του μαγνησίου και του ασβεστίου με χημικό τύπο Na2CaMg(PO4)2.. Πρωτοεντοπίστηκε σε σιδηρομετεωρίτη.. Πήρε το όνομά του από τον Μπράϊαν Χάρολντ Μέισον (Brian Harold Mason, 1917-2009), Νεοζηλανδό γεωχημικό, ορυκτολόγο και πρωτοπόρο στη Μετεωρική, ο οποίος χρημάτισε, μεταξύ άλλων, Διευθυντής του Ινστιτούτου Smithsonian της Ουάσιγκτον.

Ανευρέθη στο μετεωρίτη Ντέιτον (Dayton meteorite) στο Μοντγκόμερι του Οχάιο, όπου και αποτελεί χαρακτηριστικό ορυκτό. Ανευρέθη, επίσης, στο μετεωρίτη "Μοράσκο" στο Πόζναν (Morasko meteorite, Poznan) της Πολωνίας.

Δεν έχει ανευρεθεί στο γήινο φλοιό.
Λουίζα Ελισάβετ της Γαλλίας

Η Λουίζα Ελισάβετ της Γαλλίας ("Louise Élisabeth de France", 14 Αυγούστου 1727 - 6 Δεκεμβρίου 1759) ήταν η μεγαλύτερη κόρη τού βασιλιά της Γαλλίας Λουδοβίκου ΙΕ΄ και της Πολωνής συζύγου του Μαρίας Λετσύνσκα. Ήταν δίδυμη αδελφή τής Εριέττας. Ήταν γνωστή και ως "βασιλική κυρία Ελισάβετ". Αναφέρεται ότι έμοιαζε πολύ στον πατέρα της και γι' αυτό ήταν η αγαπημένη του κόρη.

Η "Μαρία Λουίζα Ελισάβετ" μεγάλωσε στις Βερσαλλίες με τη δίδυμη αδελφή της Εριέττα, τις νεότερες αδελφές τους Μαρία Λουίζα, Μαρία Αδελαΐδα και τον αδελφό τους τον Λουδοβίκο. Ήταν πολύ έξυπνη· αυτή με τον αδελφό της ήταν τα μόνα -από τα αδέλφια- που παντρεύτηκαν. Τον Φεβρουάριο 1739, σε ηλικία 12 ετών, της αναγγέλθηκε ο γάμος με τον ινφάντη Φίλιππο, τρίτο γιο τού βασιλιά της Ισπανίας Φιλίππου Ε΄ (ο οποίος ήταν θείος του πατέρα της) και της δεύτερης συζύγου του Ελισάβετ Φαρνέζε. Ο αρραβώνας έγινε στο πλαίσιο σύσφιξης των σχέσεων μεταξύ των Βουρβόνων της Ισπανίας και της Γαλλίας· δεν έγινε δεκτός με ενθουσιασμό στη Γαλλική αυλή, αφού ο ινφάντης Φίλιππος ήταν τρίτος στην σειρά διαδοχής και δεν είχε ελπίδες να ανέβει στον θρόνο της Ισπανίας. Η τελετή του γάμου έγινε κοντά στην Μαδρίτη στις 25 Οκτωβρίου 1739 και απέκτησαν τέκνα:

* Ισαβέλλα Μαρία 1741-1763, παντρεύτηκε τον Ιωσήφ Β΄ των Αψβούργων-Λωρραίνης αρχιδούκας της Αυστρίας & βασιλιά της Ουγγαρίας, Βοημίας, Γερμανίας.
* Φερδινάνδος 1751-1802, δούκας της Πάρμας.
* Μαρία Λουίζα 1751-1819, παντρεύτηκε τον Κάρολο Δ΄ της Ισπανίας.

Όταν έφτασε στην αυλή της Ισπανίας παρατήρησε ότι υπήρχε πολύ μεγαλύτερη αυστηρότητα στο εθιμοτυπικό σε σχέση με τις Βερσαλλίες, ενώ η πεθερά της Ελισάβετ Φαρνέζε ήταν εξαιρετικά αυταρχική. Αυτό την έκανε να απομονωθεί στα δωμάτιά της μακριά από τον θρόνο, παίζοντας με τις κούκλες της, ενώ έγραφε γράμματα εκφράζοντας τη στενοχώρια της στον πατέρα της. Στον δρόμο για την Πάρμα έφτασε στις Βερσαλλίες στις 11 Δεκεμβρίου 1748 όπου ευχαρίστησε τον πατέρα της για το νέο δουκάτο του συζύγου της. Τον Ιούλιο του 1726 η κουνιάδα της Μαρία Θηρεσία, ινφάντα της Ισπανίας, σύζυγος του δελφίνου, πέθανε στη γέννα και τον Ιανουάριο του 1747 ο δελφίνος νυμφεύτηκε τη Μαρία Ιωσηφίνα της Σαξονίας, που απέκτησε στενή φιλία με τη Λουίζα Ελισάβετ. Έφτασε στην Πάρμα τον Οκτώβριο του 1749 φέρνοντας τα Γαλλικά έθιμα και τη γαλλική κουζίνα· έμεινε με τον σύζυγο της στο περίφημο ανάκτορο των δόγηδων του Κολόρνο ανακαινισμένο με το Γαλλικό στιλ. 

Η δίδυμη αδελφή της Ελισάβετ Εριέττα απεβίωσε το 1752. Η Λουίζα-Ελισάβετ επισκέφτηκε τον τάφο εκείνης και παρέμεινε στις Βερσαλλίες έναν χρόνο· όταν επέστρεψε στην Πάρμα δεν είχε διάθεση να κυβερνήσει. Συμμάχησε με την αυτοκράτειρα Μαρία Θηρεσία, που της υποσχέθηκε τον θρόνο των νοτίων Κάτω Χωρών (σημερινό Βέλγιο), ο οποίος είχε επιστραφεί στην Αυστρία με τη Συνθήκη του Αιξ λα Σαπέλ. Η Λουίζα Ελισάβετ επανήλθε στη Γαλλία τον Σεπτέμβριο του 1757, προκειμένου να τακτοποιήσει τον γάμο τής κόρης της Ισαβέλλας με τον μεγαλύτερο γιό τής Μαρίας Θηρεσίας Αρχιδούκα Ιωσήφ, μελλοντικό αυτοκράτορα Ιωσήφ Β΄ (1760). Η Ελισάβετ πέθανε στις Βερσαλλίες στις 6 Δεκεμβρίου 1759· ήταν μόλις 32 ετών από ευλογιά.
Ναός Αγίου Νικολάου του Ορφανού

Ο Ναός Αγίου Νικολάου του Ορφανού είναι παλαιό βυζαντινό καθολικό μονής της Θεσσαλονίκης και μνημείο Παγκόσμιας Πολιτιστικής Κληρονομιάς, κτισμένο στις αρχές του 14ου αιώνα. Βρίσκεται στη βορειοανατολική γωνία της Άνω πόλης, εντός των τειχών, μεταξύ των οδών "Ηροδότου" και "Αποστόλου Παύλου". Το όνομα του ναού, "Ορφανός" ή "των Ορφανών", συναντάται για πρώτη φορά σε πηγές του 17ου και 18ου αιώνα και ταυτίζεται με τον άγνωστο κτήτορα του μνημείου που ανήκε στην οικογένεια των Ορφανών ή στη λειτουργία ορφανοτροφείου στο χώρο της μονής, είτε αποδίδεται στην ιδιότητα του Αγίου Νικολάου ως προστάτη των χηρών και των ορφανών. Ως ιδρυτής του ναού έχει προταθεί από τους ερευνητές ο Νίκων Σκουτέριος Καπανδρίτης Ορφανός, καθώς και ο κράλης της Σερβίας Μιλούτιν που λόγω του γάμου του με την πριγκήπισσα Σιμωνίδα είχε στενούς δεσμούς με τη Θεσσαλονίκη.

thumb|150px|left|"Το φιλί του Ιούδα"
Στη σημερινή του μορφή ο ναός είναι μια μονόχωρη ξυλόστεγη βασιλική με περίστωο στις τρεις πλευρές, στεγασμένη με δίρριχτη στέγη στον κεντρικό χώρο. Από τις τοιχογραφίες του, η ανέγερση του μνημείο τοποθετείται στα πλαίσια της δεκαετίας 1310-1320. H μονή συνέχισε να λειτουργεί καθ' όλη τη διάρκεια της Οθωμανοκρατίας. Ο ιδιαίτερα πλούσιος τοιχογραφικός διάκοσμος ήρθε στο φως το 1957-1960, κατά τη διάρκεια εργασιών στο μνημείο, και αποτελεί ένα από τα πιο αντιπροσωπευτικά δείγματα της ζωγραφικής της παλαιολόγειας αναγέννησης. Ο δημιουργός τους πιθανώς είναι ο ίδιος με αυτόν των τοιχογραφιών της Μονής Χιλανδαρίου στο Άγιον Όρος το 1314.

Η μονή συνέχισε να λειτουργεί ακόμη και κατά την Τουρκοκρατία. Οι τοιχογραφίες καθαρίστηκαν από το σοβά που είχαν ρίξει οι Οθωμανοί μεταξύ 1957 και 1960 κατά τη διάρκεια έργων ανακαίνισης.
Δήμος Θέρμης

Ο Δήμος Θέρμης είναι δήμος της Περιφέρειας Κεντρικής Μακεδονίας που συστήθηκε την 1η Ιανουαρίου 2011 από τη συνένωση των 3 προϋπαρχόντων δήμων Βασιλικών, Θέρμης και Μίκρας.

Πρωτεύουσά του είναι η Θέρμη. Επίσης στην περιοχή της Μίκρας βρίσκεται το διεθνές αεροδρόμιο Μακεδονία.
Δήμος Ηρακλείας

Ο Δήμος Ηρακλείας είναι δήμος της Περιφερειακής Ενότητας Σερρών της Περιφέρειας Κεντρικής Μακεδονίας, ο οποίος συστάθηκε την 1η Ιανουαρίου 2011 από τη συνένωση των προϋπαρχόντων δήμων Ηρακλείας, Σκοτούσσης και Στρυμωνικού. Έδρα του δήμου είναι η Ηράκλεια.

Στα βορειοδυτικά όρια του δήμου βρίσκεται η τεχνητή λίμνη Κερκίνη, ένας από τους σημαντικότερους βιοτόπους της Ελλάδας.

thumb|Τοπογραφικός χάρτης του Δήμου Ηρακλείας.
Δήμος Νεάπολης-Συκεών

Ο Δήμος Νεάπολης - Συκεών είναι δήμος της Περιφερειακής ενότητας Θεσσαλονίκης της Περιφέρειας Κεντρικής Μακεδονίας ο οποίος εκτείνεται στο βορειοανατολικό άκρο του Πολεοδομικού Συγκροτήματος Θεσσαλονίκης.

Δημιουργήθηκε την 1η Ιανουαρίου 2011 από τη συνένωση σε ενιαίο ΟΤΑ των εξής πρώην δήμων, οι οποίοι σήμερα αποτελούν δημοτικές ενότητες: Αγίου Παύλου, Νεάπολης, Πεύκων και Συκεών. Έδρα του Καλλικρατικού Δήμου είναι οι Συκιές.

<mapframe text="Δήμος Νεάπολης-Συκεών" width=300 height=300 zoom=10 longitude=22.9720 latitude= 40.6553>
[ { "type": "ExternalData", "service": "geoshape", "ids": "Q2678359" } ]
</mapframe>
La Fura dels Baus

thumb|right|350px|"Dreams in Flight" - Παράσταση του θίασου La Fura dels Baus στην εναρκτήρια εκδήλωση του Φεστιβάλ Τέχνης στην Σιγκαπούρη το 2007
Οι La Fura dels Baus είναι θεατρικός θίασος από την Καταλονία.

Ιδρύθηκαν το 1979 στην πόλη Μογιά (ισπ. Moià), μεταφέρθηκαν όμως νωρίς στην Βαρκελώνη. Είναι πρωτοποριακοί στην εργασία τους και, συνδυάζοντας μουσική, χορό και φανταστικά σκηνικά εφέ αναζητούν νέους τρόπους έκφρασης. 

Κατά την δεκαετία του 1990 ο θίασος συμπεριλάμβανε στο πρόγραμμά του θεατρικά έργα, «ψηφιακό θέατρο» και μεγάλες δημόσιες εκδηλώσεις. Το 1992 οι La Fura dels Baus σημείωσαν μεγάλη επιτυχία με την παραγωγή της εναρκτήριας τελετής των Ολυμπιακών Αγώνων στην Βαρκελώνη. Αργότερα ακολούθησαν διαφημιστικές εκδηλώσεις της Pepsi και της Mercedes-Benz.

Εκτός από θεατρικές και χορευτικές παραστάσεις, ο θίασος απέδωσε με μεγάλη επιτυχία και αρκετά έργα της όπερας. Την "Atlàntida" του Μάνουελ δε Φάλγια, το Le Martyre de Saint Sébastien (Μαρτύριο του Αγίου Σεβαστιανού) του Κλωντ Ντεμπυσσύ, καθώς και την "La damnation de Faust" (Καταδίκη του Φάουστ) του Εκτόρ Μπερλιόζ στις εκδηλώσεις του Φεστιβάλ του Σάλτσμπουργκ το 1999.

Στην δεκαετία του 2000 οι La Fura dels Baus σκηνοθέτησαν την επική τετραλογία έργων όπερας του Ρίχαρντ Βάγκνερ, Το Δαχτυλίδι του Νιμπελούνγκεν σε διεύθυνση ορχήστρας Ζούμπιν Μέτα στο θέατρο Palau de les Arts Reina Sofía στην Βαλένθια. Ακολούθησε η όπερα Τανχόυζερ στην Σκάλα του Μιλάνου.

Άλλες αξιόλογες παραστάσεις, από τις οποίες πολλές βραβεύτηκαν, είναι "Accions" (1983), "Suz/o/Suz" (1985), "Tier Mon" (1988), "Noun" (1990), "Manes" (1996), "Faust 3.0" (1998), "OBS" (2000), "XXX" (2002), "Metamorfosis" (2005) και "Dreams in Flight" (2007).
Πέτρος Τατούλης

Ο Πέτρος Τατούλης (1953) είναι Έλληνας ιατρός και πολιτικός. Διετέλεσε βουλευτής Αρκαδίας και υφυπουργός με τη Νέα Δημοκρατία, και Περιφερειάρχης Πελοποννήσου.
Γιάννης Σγουρός

Ο Γιάννης Σγουρός (γενν. στη Θεσσαλονίκη, 1952) είναι Έλληνας πολιτικός, αθλητής και προπονητής της καλαθοσφαίρισης. Είναι παντρεμένος με τη Φανή Σγουρού και έχουν τρία παιδιά.
Ογιάμα Ιβάο

Ο Ογιάμα Ιβάο (), 12 Νοεμβρίου 1842, Σατσούμα — 10 Δεκεμβρίου 1916 Επίτιμο Μέλος του Τάγματος της Αξίας, νομαρχία Φυκουόκα) ήταν Ιάπωνας στρατιωτικός και συγκεκριμένα Στρατάρχης της Ιαπωνικής Αυτοκρατορίας.
Γραμματική της Γερμανικής

Η Γραμματική της Γερμανικής γλώσσας αποτελεί τον κορμό μιας γλώσσας που ανήκει στην ομάδα των δυτικών γερμανικών γλωσσών όπως επίσης τα Αγγλικά, τα Ολλανδικά και τα Αφρικάανς.

Ανά τον κόσμο τα Γερμανικά ομιλούνται περίπου από 105 εκατομμύρια ομιλητές ως μητρική γλώσσα και σχεδόν 80 εκατομμύρια ομιλητές ως μη-μητρική γλώσσα. Η επίσημη γερμανική γλώσσα διδάσκεται ευρέως στα σχολεία, τα πανεπιστήμια και στα Ινστιτούτα Γκαίτε σε όλον τον κόσμο, καθώς και σε ιδιωτικά φροντιστήρια.
Ιωάννης Μανωλεδάκης

O Ιωάννης Μανωλεδάκης (Θεσσαλονίκη, 1937 – 26 Ιουνίου 2011) ήταν Έλληνας νομικός, ομότιμος καθηγητής Ποινικού δικαίου και αντεπιστέλλον μέλος της Ακαδημίας Αθηνών.

Γεννήθηκε στη Θεσσαλονίκη και είχε καταγωγή από τους Λάκκους Χανίων. Αποφοίτησε από το Αμερικανικό Κολλέγιο «Ανατόλια» το 1955 με τιμητική διάκριση. Αριστούχος πτυχιούχος (1960) και αριστούχος διδάκτορας του Δικαίου της Νομικής Σχολής του Πανεπιστημίου Θεσσαλονίκης (1967). Υφηγητής του Ποινικού Δικαίου ΑΠΘ (1972) και ομόφωνα εκλεγμένος επίκουρος καθηγητής του Ποινικού Δικαίου στην Πάντειο Ανώτατη Σχολή Πολιτικών Επιστημών (1972). Επίκουρος καθηγητής (1973) και τακτικός καθηγητής (1978) του Ποινικού Δικαίου στο ΑΠΘ. Επισκέπτης καθηγητής στη Νομική Σχολή του Πανεπιστημίου Θράκης (1974-1977). Έχει διδάξει Ποινικό Δίκαιο, Φιλοσοφία του δικαίου και Εισαγωγή στην Επιστήμη σε προπτυχιακό και μεταπτυχιακό επίπεδο, καθώς επίσης και σε σχολές επιμόρφωσης στελεχών και λαϊκά πανεπιστήμια. Το 2003 εκλέχθηκε Αντεπιστέλλον Μέλος της Ακαδημίας Αθηνών. Το 2004 η Σύγκλητος του Α.Π.Θ. του απένειμε ομόφωνα τον τίτλο του Ομότιμου Καθηγητή.

Ο Μανωλεδάκης υπήρξε ένας εκ των κορυφαίων Ελλήνων ποινικολόγων. Για τον θάνατό του, μίλησε σύσσωμος ο πολιτικός κόσμος της χώρας. Σε δήλωσή του ο Γ. Παπανδρέου υπογραμμίζει ότι ο Ι. Μανωλεδάκης, υπήρξε πρότυπο επιστήμονα και δασκάλου για πολλές γενιές Ελλήνων Νομικών καθώς διεύρυνε τους ορίζοντες της ποινικής σκέψης και ανήγαγε τη νομική επιστήμη σε εγγυητή της ανθρώπινης ελευθερίας και αξιοπρέπειας ενώ το παραδειγματικό του ήθος, τιμάται από όλη την επιστημονική κοινότητα και την ελληνική κοινωνία.

Για πάρα πολύ μεγάλη απώλεια για τη νομική επιστήμη, την ακαδημαϊκή κοινότητα και τον τόπο μίλησε σε δήλωσή του Ε. Βενιζέλος: "«Ο Γιάννης Μανωλεδάκης ήταν ο υποδειγματικός και εμπνευσμένος δάσκαλος. Ο επίμονος και ευρηματικός ερευνητής. Ο ιδρυτής μιας ολόκληρης σχολής στο ποινικό δίκαιο και για μας, τους μαθητές, συναδέλφους και φίλους του, ο άνθρωπος που αποτελούσε το σημείο αναφοράς της ακαδημαϊκής κοινότητας. Ο συνεκτικός ιστός, ο εκφραστής του ηθικού κανόνα μέσα στο ελληνικό πανεπιστήμιο»"
Δήμος Κατερίνης

Ο Δήμος Κατερίνης είναι δήμος της Περιφέρειας Κεντρικής Μακεδονίας, ο οποίος συστάθηκε την 1η Ιανουαρίου 2011 από τη συνένωση των προϋπαρχόντων δήμων Ελαφίνας, Κατερίνης, Κορινού, Παραλίας, Πέτρας και Πιερίων.
Ο δήμος αριθμούσε 85.851 κατοίκους κατά την Απογραφή του 2011.

Πρωτεύουσά του είναι η Κατερίνη.
XeTeX

Το XɘTeX ή απλά XeTeX είναι ένα πρόγραμμα ηλεκτρονικής στοιχειοθεσίας κειμένου. Με πολύ απλά λόγια το XeTeX επεξεργάζεται αρχεία κείμενου, δηλαδή απλά αρχεία τα οποία περιέχουν μόνο χαρακτήρες που μπορούν να τυπωθούν, τα οποία περιέχουν κείμενο και εντολές μορφοποίησης. Το πρόγραμμα αναπτύχθηκε από τον Jonathan Kew και βασίζεται στο πρόγραμμα TeX του Ντόναλντ Κνουθ. Το XeTeX προσθέτει στο TeX τη δυνατότητα επεξεργασίας αρχείων κειμένου που ακολουθούν την κωδικοποίηση UTF-8 του Unicode ενώ παράλληλα επιτρέπει την άμεση χρήση γραμματοσειρών OpenType. Το XeTeX παράγει αρχεία PDF επιτρέποντας την άμεση και γρήγορη διανομή εγγράφων, κειμένων κ.λπ.
Δήμος Τροιζηνίας-Μεθάνων

Ο Δήμος Τροιζηνίας-Μεθάνων είναι δήμος της Περιφέρειας Αττικής που συστάθηκε με το 2011 σε εφαρμογή του Προγράμματος «Καλλικράτης», από τη συνένωση των προϋπαρχόντων «καποδιστριακών» δήμων Τροιζήνος και Μεθάνων. Αντιστοιχεί στην παλαιότερη Επαρχία Τροιζηνίας, με μόνο μέρος που λείπει το νησί του Πόρου, το οποίο αποτελεί ξεχωριστό δήμο.

Αρχικά, το όνομα του δήμου ήταν Δήμος Τροιζηνίας. Από το 2014, το όνομα είναι Δήμος Τροιζηνίας-Μεθάνων. 

Έχει έκταση 240,86 τ.χλμ. και ο πληθυσμός του σύμφωνα με την Απογραφή του 2011 ανέρχεται σε 7.143 κατοίκους. Έδρα του είναι ο Γαλατάς.
Δήμος Πύδνας - Κολινδρού

Ο Δήμος Πύδνας - Κολινδρού (πληθυσμός: 15.179 κάτοικοι σύμφωνα με την απογραφή του 2011) είναι καλλικράτειος δήμος της Περιφέρειας Κεντρικής Μακεδονίας, ο οποίος συστάθηκε την 1η Ιανουαρίου 2011 από τη συνένωση των προϋπαρχόντων δήμων Αιγινίου, Κολινδρού, Μεθώνης και Πύδνας.

Έδρα του είναι το Αιγίνιο και ιστορική έδρα ο Κολινδρός.
Οικονομική ιστορία

Οικονομική ιστορία είναι η μελέτη της εξέλιξης των οικονομικών φαινομένων από ιστορική προοπτική. Η ανάλυση στην οικονομική ιστορία γίνεται χρησιμοποιώντας συνδυασμό της ιστορικής μεθόδου, των στατιστικών μεθόδων και της εφαρμογής της οικονομικής θεωρίας σε ιστορικές καταστάσεις. Το αντικείμενο περιλαμβάνει τομείς, όπως: η ιστορία της βιομηχανίας, η νομισματική ιστορία και μπορεί να παρουσιάζει επικάλυψη με τομείς, όπως: η κοινωνική ιστορία, η δημογραφία και η δημογραφική ιστορία.
Κουρόντα Κιγιοτάκα

Ο Κουρόντα Κιγιοτάκα ( - 9 Νοεμβρίου 1840—23 Αυγούστου 1900) ήταν Ιάπωνας πολιτικός, ο 2ος Πρωθυπουργός της Ιαπωνίας, μέλος οικογένειας των Σαμουράι και γκενρό.
Δήμος Βισαλτίας

Ο Δήμος Βισαλτίας είναι δήμος της Περιφερειακής Ενότητας Σερρών της Περιφέρειας Κεντρικής Μακεδονίας, που συστάθηκε την 1η Ιανουαρίου 2011 από τη συνένωση των προϋπαρχόντων δήμων Αχινού, Βισαλτίας, Νιγρίτας και Τραγίλου. Το νότιο - νοτιοδυτικό μέρος του είναι ορεινό (400-1000 μέτρα), ενώ το βόρειο - βορειοανατολικό μέρος του είναι πεδινό.

Έδρα του είναι η Νιγρίτα.

300px|thumb|Τοπογραφικός χάρτης του Δήμου Βισαλτίας.
337 Μοίρα Παντός Καιρού

Η 337 Μοίρα Παντός Καιρού γνωστή και σαν μοίρα Φάντασμα αποτελεί μία από τις παλαιότερες μοίρες της Ελληνικής Πολεμικής Αεροπορίας μαζί με την 335 και 336 Μοίρα. Στη διάρκεια της λειτουργίας της συνετέλεσε στον έλεγχο του Ελληνικού εναέριου χώρου διασφαλίζοντας την ασφάλεια των πολιτών. Επίσης πήρε μέρος σε διάφορες επιχειρήσεις που της ανατέθηκαν από το Αρχηγείο Τακτικής Αεροπορίας σε συνεργασία με τις υπόλοιπες μονάδες της Ελληνικής Πολεμικής Αεροπορίας.
Ματσουκάτα Μασαγιόσι

Ο Ματσουκάτα Μασαγιόσι (), 25 Φεβρουαρίου 1835 — 2 Ιουλίου 1924) ήταν Ιάπωνας πολιτικός, μέλος οικογένειας Σαμουράι, ο 4ος και ο 6ος Πρωθυπουργός της Ιαπωνίας, γκενρό, κόμης, μαρκήσιος και πρίγκιπας.
Δήμος Αργιθέας

Ο Δήμος Αργιθέας είναι δήμος της περιφέρειας Θεσσαλίας με έδρα το Ανθηρό. Η συνολική έκταση του Δήμου είναι 372,837 τ.χλμ και ο πληθυσμός του 3.450 κάτοικοι με βάση την απογραφή του 2011 (6.084 κάτοικοι σύμφωνα με την απογραφή του 2001). 

Η σημερινή μορφή του Δήμου προέκυψε με το Πρόγραμμα Καλλικράτης, από την επέκταση του αρχικού Δήμου Αργιθέας, μέσω της συγχώνευσης σε αυτόν των προϋπαρχόντων δήμου Αχελώου και της κοινότητας Αθαμανών.

thumb|300px|Τοπογραφικός χάρτης του Δήμου Αργιθέας.
Δήμος Παλαμά

Ο Δήμος Παλαμά είναι δήμος της Περιφέρειας Θεσσαλίας, με έδρα τον Παλαμά. Η συνολική έκταση του δήμου είναι 382.722 τ. χλμ. και ο πληθυσμός του είναι 16.726 κάτοικοι, με βάση την απογραφή του 2011 (19.144 κάτοικοι, σύμφωνα με την απογραφή του 2001). 

Η σημερινή μορφή του δήμου προέκυψε, σύμφωνα με το Πρόγραμμα Καλλικράτης, από τη συγχώνευση των καποδιστριακών Δήμων Παλαμά, Σελλάνων και Φύλλου.

thumb|300px|Τοπογραφικός χάρτης του Δήμου Παλαμά.
Δήμος Σοφάδων

Ο Δήμος Σοφάδων είναι δήμος της Περιφερειακής Ενότητας Καρδίτσας της Περιφέρειας Θεσσαλίας, με έδρα τους Σοφάδες. Η συνολική έκταση του Δήμου είναι 720,722 τ.χλμ και ο πληθυσμός του 18.864 κάτοικοι, βάσει της Απογραφής του 2011 (23.043 κάτοικοι σύμφωνα με την Απογραφή του 2001). 

Η σημερινή μορφή του δήμου προέκυψε με την εφαρμογή του Προγράμματος Καλλικράτης, όταν ο αρχικός δήμος Σοφάδων επεκτάθηκε, με τη συγχώνευση σε αυτόν των προϋπαρχόντων δήμων Άρνης, Μενελαΐδας, Ρεντίνας και Ταμασίου.

thumb|300px|Τοπογραφικός χάρτης του Δήμου Σοφάδων.
Δήμος Μουζακίου

Ο Δήμος Μουζακίου είναι δήμος της περιφέρειας Θεσσαλίας με έδρα το Μουζάκι και ιστορική πρωτεύουσα το Μαυρομμάτι, ως γενέτειρα του καπετάνιου και στρατηγού της Επανάστασης του 1821 Γεωργίου Καραϊσκάκη. Η συνολική έκταση του Δήμου είναι 647,387 τ.χλμ και ο πληθυσμός του 13.122 κάτοικοι με βάση την απογραφή του 2011 (25.968 κάτοικοι σύμφωνα με την απογραφή του 2001). 

Η σημερινή μορφή του δήμου προέκυψε, με το Πρόγραμμα Καλλικράτης, από την επέκταση του αρχικού Δήμου Μουζακίου, με τη συγχώνευση σε αυτόν των προϋπαρχόντων δήμων Ιθώμης και Παμίσου.
thumb|300px|Τοπογραφικός χάρτης του Δήμου Μουζακίου.
Δήμος Πειραιά

# 

Ο Δήμος Πειραιά είναι δήμος της Περιφερειακής ενότητας Πειραιώς της Περιφέρειας Αττικής. Βρίσκεται στην καρδιά της περιφερειακής ενότητας του Πειραιά και παρέμεινε αμετάβλητος με το Πρόγραμμα Καλλικράτης.

Με βάση την απογραφή του 2011 έχει μόνιμο πληθυσμό 163.688 κατοίκους, ενώ η έκτασή του δήμου είναι 10,865 τ.χμ.
Citroën Bijou

Tο Citroën Bijou ήταν ένα μικρό οικονομικό αυτοκίνητο της γαλλικής αυτοκινητοβιομηχανίας Citroën, που παρήχθη μεταξύ του 1959 και του 1964, σε μόλις 207 αντίτυπα. Κατασκευάστηκε και διατέθηκε αποκλειστικά στο Ηνωμένο Βασίλειο και, κατά συνέπεια, παρήχθη μόνο σε δεξιοτίμονη εκδοχή.
ΣΜΦ Φίτεσε

Η ΣΜΦ Φίτεσε (ολλανδικά: "SBV Vitesse") είναι ποδοσφαιρικός σύλλογος από το Άρνεμ της Ολλανδίας. Ιδρύθηκε το 1892, ενώ προγενέστερα υπήρχε ως σύλλογος κρίκετ. Η Φίτεσε αγωνίζεται στο Χελρεντόμ, χωρητικότηας 25.000 θεατών, το οποίο χτίστηκε το 1998 και είναι από τα πιο μοντέρνα στάδια της Ολλανδίας. Τα χρώματα της ομάδας είναι το κίτρινο και το μαύρο. Η ομάδα, αγωνίζεται στην Ερεντιβίζιε και την περίοδο 2012-13 κατέλαβε την 4η θέση και αγωνίστηκε στο Γιουρόπα Λιγκ 2013-14, όπου αποκλείστηκε από την Πετρόλουλ Πλοϊέστι στον τρίτο προκριματικό γύρο της διοργάνωσης.
Φίλιπ Ράις

Ο Γιόχαν Φίλιπ Ράις (γερμανικά: "Johann Philipp Reis") (7 Ιανουαρίου 1834 - 14 Ιανουαρίου 1874) υπήρξε Γερμανός φυσικός και εφευρέτης. Εφηύρε και κατασκεύασε την πρώτη λειτουργική μηχανή διάδοσης ήχων μέσω ηλεκτρικών αγωγών και γι' αυτό θεωρείται βασικός πρωτοπόρος της τηλεφωνίας.
Ρουνική λίθος

Η Ρουνική λίθος «Σκάρτεστάιν» στο Χάιταμπου του [[Σλέσβιγκ-Χόλσταϊν]]
Ρουνική λίθος είναι όρθια πέτρα με ρουνική επιγραφή, ωστόσο ο όρος μπορεί να αφορά και επιγραφές σε ογκόλιθους ή και βράχια. Η παράδοση άρχισε το 4ο αιώνα και κράτησε μέχρι το 12ο αιώνα, αλλά οι περισσότερες ρουνικές λίθοι χρονολογούνται στην ύστερη Εποχή των Βίκινγκ. Οι περισσότερες ρουνικές λίθοι εντοπίζονται στην Σκανδιναβία, αλλά απαντώνται και σε τοποθεσίες που επισκέπτονταν οι Σκανδιναβοί. Οι ρουνικές λίθοι συχνά παίζουν το ρόλο επιτύμβιων στηλών ενώ συχνά ήταν διακοσμημένες με έντονα χρώματα, μια ιδιότητα που ωστόσο δεν διασώζεται.
Λίντα Μπάροβα

Η Λίντα Μπάροβα (τσεχικά: "Lída Baarová"), (7 Σεπτεμβρίου 1914 - 27 Οκτωβρίου 2000) υπήρξε Τσέχα ηθοποιός και ερωμένη του Γιόζεφ Γκαίμπελς.

Γεννήθηκε στην Πράγα και σπούδασε ηθοποιός. Άρχισε να παίζει στον κινηματογράφο και "ανακαλύφθηκε" από τη γερμανική κυβέρνηση. Η καριέρα της σταμάτησε μετά από την σχέση της με τον Γκαίμπελς, αφού αναγκάστηκε να εγκαταλείψει τη Γερμανία και σταμάτησε να εμφανίζεται στον κινηματογράφο.
Δήμος Αγράφων

Ο Δήμος Αγράφων είναι δήμος της Περιφερειακής Ενότητας Ευρυτανίας της Περιφέρειας Στερεάς Ελλάδας, ο οποίος συστάθηκε το 2011 από τη συνένωση των προϋπαρχόντων δήμων Αγράφων, Απεραντίων, Ασπροποτάμου, Βίνιανης και Φραγκίστας, βάσει των διατάξεων του Προγράματος «Καλλικράτης». Έδρα του δήμου είναι το Κερασοχώρι.

Απλώνεται στο νότιο τμήμα των Αγράφων, από τα οποία έλαβε και την ονομασία του. Συνορεύει με τις περιφερειακές ενότητες Καρδίτσας και Αιτωλοακαρνανίας. Αποτελεί έναν από τους πλέον ορεινούς δήμους όλης της χώρας και οι οικισμοί του είναι αποκλειστικά χωριά.
Δήμος Κορδελιού-Ευόσμου

Ο Δήμος Κορδελιού - Ευόσμου είναι δήμος της Περιφέρειας Κεντρικής Μακεδονίας. Δημιουργήθηκε με την εφαρμογή του νομοσχέδιου Καλλικράτης από τη συνένωση των Δήμων Κορδελιού και Ευόσμου. Βρίσκεται βορειοδυτικά της Θεσσαλονίκης με έκταση 12.270 και πληθυσμό 101.010 κατοίκους. Ο Δήμος Κορδελιού - Ευόσμου περιλαμβάνει τις εξής συνοικίες:

<mapframe text="Δήμος Κορδελιού-Ευόσμου" width=300 height=300 zoom=11 longitude=22.8988 latitude=40.6772 >[ { "type": "ExternalData", "service": "geoshape", "ids": "Q2340870" } ]</mapframe>
Δήμος Καρπενησίου

Ο Δήμος Καρπενησίου είναι δήμος της Περιφερειακής Ενότητας Ευρυτανίας, στην Περιφέρεια Στερεάς Ελλάδας, ο οποίος συστάθηκε το 2011 από τη συνένωση των προϋπαρχόντων δήμων Δομνίστας, Καρπενησίου, Κτημενίων, Ποταμιάς, Προυσού και Φουρνάς. Έδρα του δήμου είναι η μοναδική κωμόπολη της περιοχής, το Καρπενήσι.

Είναι ορεινός δήμος και συνορεύει με τις περιφερειακές ενότητες Καρδίτσας, Φθιώτιδας και Αιτωλοακαρνανίας.
Μέγαρο Μουσικής Θεσσαλονίκης

350px|thumb|
μικρογραφία|349x349εσ|Χώρος Μεγάρου Μουσικής Θεσσαλονίκης, πριν χτιστεί το Μέγαρο, όταν ήταν το Λούνα Παρκ. Το κιγκλίδωμα της προκυμαίας είναι το ίδιο με το σημερινό.
Το Μέγαρο Μουσικής Θεσσαλονίκης βρίσκεται στην Θεσσαλονίκη, επί της οδού 25ης Μαρτίου, στην παραλία της πόλης, στην περιοχή Ντεπώ. 
Καλλιτεχνικός διευθυντής του ιδρύματος ορίστηκε ο διεθνούς φήμης βιολονίστας και καθηγητής στο πανεπιστήμιο Georgia State University των ΗΠΑ, Χρίστος Γαλιλαίας.
Δήμος Ερμιονίδας

Ο Δήμος Ερμιονίδας είναι δήμος της Περιφέρειας Πελοποννήσου που συστάθηκε με το Πρόγραμμα Καλλικράτης από την συνένωση των προϋπαρχόντων δήμων Ερμιόνης και Κρανιδίου.

Η έκταση του νέου δήμου ανέρχεται σε 417,59 τ.χλμ. και ο πληθυσμός σε 13.551 κατοίκους, σύμφωνα με την επίσημη απογραφή του 2011. Στην απογραφή του 2001 ο Δήμος αριθμούσε 14.901 κατοίκους.

Τα όρια του δήμου αντιστοιχούν στα όρια της ιστορικής Επαρχίας Ερμιονίδας.
Δήμος Αμφιλοχίας

Ο Δήμος Αμφιλοχίας είναι δήμος της Περιφέρειας Δυτικής Ελλάδας που συστάθηκε με το Πρόγραμμα Καλλικράτης από την συνένωση των προϋπαρχόντων δήμων Αμφιλοχίας, Ινάχου και Μενιδίου. Καταλαμβάνει το βόρειο άκρο της περιφέρειας και σε μεγάλο βαθμό αντιστοιχεί στην παλαιότερη Επαρχία Βάλτου.

Η έκτασή του ανέρχεται σε 1.091,81 τ.χλμ. και ο πληθυσμός σε 17.155 κατοίκους, σύμφωνα με την απογραφή του 2011.

Έδρα του δήμου είναι η Αμφιλοχία. Στον παρακάτω κατάλογο αναφέρονται οι δημοτικές ενότητες, τοπικές κοινότητες, πόλεις, χωριά και οικισμοί του Δήμου Αγρινίου.

* Τα στοιχεία προέρχονται από την "Εφημερίδα της Κυβερνήσεως της Ελληνικής Δημοκρατίας", τχ. 2ο, φ. 3465 (28 Δεκεμβρίου 2012): "Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας" (αρχείο pdf), λαμβάνοντας ωστόσο υπόψη και την τροποποίηση του προαναφερθέντος αρχείου σύμφωνα με το ΦΕΚ 698/Β'/20.03.2014.
* Ο πληθυσμός που αναφέρεται είναι ο μόνιμος πληθυσμός.
Δήμος Αγρινίου

Ο Δήμος Αγρινίου είναι δήμος της Περιφέρειας Δυτικής Ελλάδας, που συστάθηκε με το Πρόγραμμα Καλλικράτης από την συνένωση των προϋπαρχόντων δήμων της Αιτωλίας: Αγγελοκάστρου, Αγρινίου, Αρακύνθου, Θεστιέων, Μακρυνείας, Νεάπολης, Παναιτωλικού, Παραβόλας, Παρακαμπυλίων και Στράτου.

Η έκτασή του ανέρχεται σε 1.246,65 τ.χλμ. και ο πληθυσμός σε 94.181 κατοίκους, σύμφωνα με την απογραφή του 2011.

Έδρα του δήμου είναι η μοναδική πόλη του, το Αγρίνιο. Στον παρακάτω κατάλογο αναφέρονται οι δημοτικές ενότητες, τοπικές κοινότητες, πόλεις, χωριά και οικισμοί του Δήμου Αγρινίου.

* Τα στοιχεία προέρχονται από την "Εφημερίδα της Κυβερνήσεως της Ελληνικής Δημοκρατίας", τχ. 2ο, φ. 3465 (28 Δεκεμβρίου 2012): "Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας" (αρχείο pdf), λαμβάνοντας ωστόσο υπόψη και την τροποποίηση του προαναφερθέντος αρχείου σύμφωνα με το ΦΕΚ 698/Β'/20.03.2014.
* Ο πληθυσμός που αναφέρεται είναι ο μόνιμος πληθυσμός.
Λεονέλ Μάριο ντ' Άλβα

Ο Λεονέλ Μάριο ντ' Άλβα ("Leonel Mário d'Alva", γενν. το 1935) είναι πολιτικός από το Σάο Τομέ και Πρίνσιπε. Διατέλεσε πρωθυπουργός της χώρας από τις 21 Δεκεμβρίου 1974 έως τις 12 Ιουλίου 1975 οπότε η χώρα απέκτησε την ανεξαρτησία της από την Πορτογαλία.

Από τα τέλη του 1975 έως το 1980, ο ντ Άλβα ήταν Πρόεδρος της Εθνικής Συνέλευσης του Σάο Τόμε και Πρίνσιπε. Μετά τις πρώτες δημοκρατικές εκλογές στη χώρα το 1991, εκλέχθηκε ξανά Πρόεδρος της Εθνικής Συνέλευσης. Υπήρετησε επίσης ως Υπουργός Εξωτερικών από το 1975 έως το 1978. Σήμερα είναι επικεφαλής του Κόμματος Δημοκρατικής Σύγκλισης-Ομάδα Σκέψης (PCD-GR, "Partido de Convergência Democrática-Grupa de Reflexão"), ενός από τα κύρια πολιτικά κόμματα της χώρας.
Μόργκαν Φρίμαν

Ο Μόργκαν Φρίμαν (αγγλικά: "Morgan Freeman", 1 Ιουνίου 1937) είναι Αμερικανός ηθοποιός και σκηνοθέτης. Γεννήθηκε στο Μέμφις και έκανε το κινηματογραφικό του ντεμπούτο το 1964 με την ταινία "The Pawnbroker" . Βραβεύτηκε με Όσκαρ Β΄ Ανδρικού ρόλου για την ερμηνεία του στην ταινία "«Million Dollar Baby»". Έχει προταθεί για όσκαρ άλλες τέσσερις φορές, εκ των οποίων τρεις φορές για όσκαρ Α΄ ανδρικού ρόλου για τις ταινίες: Ο σοφέρ της κυρίας Ντέιζι "(Driving Miss Daisy, 1989)", Τελευταία έξοδος: Ρίτα Χέιγουορθ "(The Shawshank Redemption, 1994)" και Ανίκητος "(Invictus, 2009)", καθώς και μια φορά για όσκαρ Β' ανδρικού ρόλου για την ταινία Το δόκανο "(Street Smart, 1988)".
Σελεστίνο Ρότσα ντα Κόστα

Ο Σελεστίνο Ρότσα ντα Κόστα ("Celestino Rocha da Costa", 1938-2010) ήταν πρωθυπουργός του Σάο Τομέ και Πρίνσιπε. Γεννήθηκε στις 25 Σεπτεμβρίου 1938. Κατείχε το αξίωμα από τις 8 Ιανουαρίου 1988 έως τις 7 Φεβρουαρίου 1991. Ήταν ο τελευταίος αρχηγός της μονοκομματικής κυβέρνησης του Κινήματος για την Απελευθέρωση του Σάο Τομέ και Πρίνσιπε ("Movimento de Libertação de São Tomé e Príncipe", MLSTP).
Απεβίωσε στις 23 Δεκεμβρίου 2010.
Δήμος Ξηρομέρου

Ο Δήμος Ξηρομέρου είναι δήμος της Περιφέρειας Δυτικής Ελλάδας που συστάθηκε με το Πρόγραμμα Καλλικράτης από την συνένωση των προϋπαρχόντων δήμων Αστακού, Φυτειών και Αλυζίας. Η έκτασή του είναι 584,82 τ.χλμ. και ο πληθυσμός 11.737 κάτοικοι, σύμφωνα με την απογραφή του 2011.

Έδρα του δήμου ορίστηκε ο Αστακός και περιλαμβάνει τις παρακάτω δημοτικές ενότητες, τοπικές κοινότητες, πόλεις, κωμοπόλεις, χωριά και οικισμούς:
* Τα στοιχεία προέρχονται από την "Εφημερίδα της Κυβερνήσεως της Ελληνικής Δημοκρατίας", τχ. 2ο, φ. 3465 (28 Δεκεμβρίου 2012): "Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας" (αρχείο pdf).
* Ο πληθυσμός που αναφέρεται είναι ο μόνιμος πληθυσμός.
Δήμος Άργους - Μυκηνών

Ο Δήμος Άργους - Μυκηνών είναι δήμος της Περιφέρειας Πελοποννήσου, που συστάθηκε με το Πρόγραμμα Καλλικράτης από την συνένωση των προϋπαρχόντων δήμων Άργους, Κουτσοποδίου, Λέρνας, Λυρκείας, Μυκηναίων, Νέας Κίου και των κοινοτήτων Αλέας και Αχλαδοκάμπου.

Έδρα του δήμου είναι το Άργος. Επίσης οι Μυκήνες, κυρίαρχο κέντρο του ελληνισμού κατά την ύστερη Εποχή του Χαλκού, έχουν οριστεί ως ιστορική έδρα.

Τα όρια του δήμου αντιστοιχούν στα όρια της παλαιότερης Επαρχίας Άργους.
Βίλεμ Τβε

Η Βίλεμ Τβε (ολλανδικά: "Willem II") είναι ποδοσφαιρικός σύλλογος που εδρεύει στο Τίλμπουρχ της Ολλανδίας. Ιδρύθηκε στις 12 Αυγούστου 1896 ως "Tilburgia". Στις 12 Ιανουαρίου 1898 μετονομάστηκε στο σημερινό όνομα. Το 1916 κατέκτησε το πρώτο της πρωτάθλημα. Το ξανακατέκτησε το 1952 και το 1954. Επίσης κατέκτησε το Κύπελλο Ολλανδίας το 1944 και 1963. Το 1987, το 1990 και το 1999 ψηφίστηκε η ομάδα της χρονιάς. Επίσης το 1999 κατέκτησε τη δεύτερη θέση στο πρωτάθλημα και κέρδισε το εισιτήριο για τους ομίλους του Τσάμπιονς Λιγκ 1999-00, όμως αποκλείστηκε.

Την περίοδο 2010/2011 η Βίλεμ υποβιβάστηκε, μετά από 24 χρόνια παρουσίας στην Ερεντιβίζιε. Τη σεζόν 2011-2012 η ομάδα ξανακέρδισε την άνοδο στην Ερεντεβίζιε, αλλά την επόμενη σεζόν βγήκε στην τελευταία θέση και ξαναϋποβιβάστηκε.
Μπιόρν Φλέμινκξ

Ο Μπιόρν Φλέμινκξ (φλαμανδ. Bjorn Vleminckx) είναι Βέλγος ποδοσφαιριστής που γεννήθηκε στο Μπούμ της Αμβέρσας το 1985. Ο Φλέμινκξ αγωνίζεται στην Ολλανδική N.E.C. και στην Εθνική ομάδα ποδοσφαίρου του Βελγίου. Από το καλοκαίρι του 2015 αγωνίζεται στην Γκεζτεπέ ΣΚ.
Δήμος Ναυπλιέων

Ο Δήμος Ναυπλιέων είναι δήμος της περιφέρειας Πελοποννήσου που συστάθηκε με το Πρόγραμμα Καλλικράτης από την συνένωση των προϋπαρχόντων δήμων Μιδέας, Ασίνης, Νέας Τίρυνθας και Ναυπλίου. Η έκταση του Δήμου είναι 387.78 τ.χλμ και ο πληθυσμός του 33.356 κάτοικοι σύμφωνα με την απογραφή του 2011, έναντι 33.406 κατοίκων το 2001. Έδρα του δήμου ορίστηκε το Ναύπλιο.
Δήμος Ιεράς Πόλεως Μεσολογγίου

Ο Δήμος Ιεράς Πόλεως Μεσολογγίου είναι δήμος της Περιφέρειας Δυτικής Ελλάδας, που συστάθηκε με το Πρόγραμμα Καλλικράτης (σε ισχύ από το 2011) από την συνένωση των προϋπαρχόντων δήμων Αιτωλικού, Μεσολογγίου και Οινιάδων. Η έκταση του Δήμου είναι 674,13 τ.χλμ. και ο πληθυσμός του 34.416 κάτοικοι σύμφωνα με την απογραφή της ΕΣΥΕ του 2011. Έδρα του δήμου ορίστηκε το Μεσολόγγι, ενώ περιλαμβάνει τις παρακάτω δημοτικές ενότητες, τοπικές κοινότητες, πόλεις, κωμοπόλεις, χωριά και οικισμούς: 
* Τα στοιχεία προέρχονται από την "Εφημερίδα της Κυβερνήσεως της Ελληνικής Δημοκρατίας", τχ. 2ο, φ. 3465 (28 Δεκεμβρίου 2012): "Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας" (αρχείο pdf).
* Ο πληθυσμός που αναφέρεται είναι ο μόνιμος πληθυσμός.
Δήμος Αιγιαλείας

Ο Δήμος Αιγιαλείας είναι δήμος της Περιφέρειας Δυτικής Ελλάδας που συστάθηκε με το "Πρόγραμμα Καλλικράτης" από την συνένωση των προϋπαρχόντων δήμων Αιγείρας, Αιγίου, Ακράτας, Διακοπτού, Ερινεού και Συμπολιτείας.

Ο δήμος καταλαμβάνει το βορειοανατολικό και μέρος του ανατολικού τμήματος της Αχαΐας. Στα όρια του δήμου αυτού περιλαμβάνεται όλη η πρώην Επαρχία Αιγιαλείας, ένα μικρό κομμάτι της πρώην Επαρχίας Καλαβρύτων, καθώς και ένα μικρό κομμάτι της πρώην Επαρχίας Πατρών.

Η έκταση του δήμου είναι 729,42 τ.χλμ. και ο πληθυσμός του ανέρχεται σε 49.872 κάτοικους σύμφωνα με την απογραφή του 2011.

Έδρα του δήμου είναι το Αίγιο.
Κόμμα των Σοσιαλιστών της Καταλονίας

Το Κόμμα των Σοσιαλιστών της Καταλονίας (Καταλανικά: "Partit dels Socialistes de Catalunya, PSC") είναι σοσιαλδημοκρατικό πολιτικό κόμμα στην Καταλονία της Ισπανίας με παραδοσιακές θέσεις υπέρ της αυξημένης αυτονομίας της Καταλονίας και του καταλανισμού. Είναι συνομοσπονδία με το Ισπανικό Σοσιαλιστικό Εργατικό Κόμμα το οποίο και εκπροσωπεί στην Καταλονία στις περιφερειακές και εθνικές εκλογές, με τα μέλη του να είναι ενταγμένα στις κοινοβουλευτικές ομάδες των Ισπανών Σοσιαλιστών στο Ισπανικό και το Ευρωπαϊκό Κοινοβούλιο. Είναι μέλος της Σοσιαλιστικής Διεθνούς, ιδρύθηκε το 1978 και χρώματά του είναι το κόκκινο και το λευκό. Σημερινός πρόεδρός του είναι ο δήμαρχος της Λιέιδα Άνζελ Ρος Ικαι γενικός γραμματέας ο Μικέλ Ισέτα.
Πλατεία Αριστοτέλους

μικρογραφία|Ξενοδοχείο Electra Palace, Πλατεία Αριστοτέλους
μικρογραφία|Κινηματογράφος Ολύμπιον 1947-1950, Αρχιτέκτων: Ζακ Μωσσέ, Πλατεία Αριστοτέλους
H Πλατεία Αριστοτέλους είναι μία από τις κεντρικές πλατείες της Θεσσαλονίκης. Ξεκινά από τα ημικυκλικά κτίρια στα βόρεια της οδού Μητροπόλεως, η οποία την διασχίζει στο σημείο αυτό, και συνεχίζεται μέχρι την λεωφόρο Νίκης, στην θάλασσα. Η πλατεία αποτελεί ένα δημοφιλές σημείο για τους τουρίστες και τους ντόπιους, με πολλά αναψυκτήρια και καφέ και είναι χώρος πολιτικών συγκεντρώσεων και ποικίλων καλλιτεχνικών εκδηλώσεων. Τα παραπάνω επιβλητικά κτίρια της οδού Μητροπόλεως στεγάζουν το ξενοδοχείο "Electra Palace" και το κινηματοθέατρο "Ολύμπιον".
Οχοτσκική θάλασσα

thumb|right|Χάρτης της Οχοτσκικής Θάλασσας
Η Οχοτσκική Θάλασσα ή Θάλασσα του Οχότσκ είναι θάλασσα του Ειρηνικού Ωκεανού. Πήρε το όνομά της από την πόλη Οχότσκ, τον πρώτο οικισμό των Ρώσων στην Άπω Ανατολή. Βρίσκεται μεταξύ της Σιβηρίας και της Ιαπωνίας. 

Η Οχοτσκική θάλασσα περικλείεται από τα ομόσπονδα υποκείμενα της Ρωσίας Καμτσάτκα (βορειοανατολικά), Μαγκαντάν (βόρεια), Χαμπάροβσκ (δυτικά-νοτιοδυτικά) και τη νησιωτική Σαχαλίνη (νοτιοδυτικά), ενώ βρίσκεται βορειοδυτικά των νησιών Κουρίλων (που διοικούνται από την Ρωσία, αλλά διεκδικούνται από την Ιαπωνία) και βόρεια του νησιού Χοκάιντο της Ιαπωνίας. Νοτιοανατολικά της Σαχαλίνης επικοινωνεί με τη Θάλασσα της Ιαπωνίας. Η έκτασή της είναι όσο η μισή Μεσόγειος (1.578.000 τ. χλμ.). Σε αυτή χύνονται τα νερά των ποταμών Αμούρ, Οχότα, Τογκούρ και Ούντα. Το μεγαλύτερο βάθος της, κοντά στη νήσο Σαχαλίνη, φτάνει τα 3.378 μέτρα. Τον χειμώνα επικρατούν ομίχλες που κάνουν δύσκολη κι επικίνδυνη τη ναυσιπλοΐα. Γύρω στις ακτές παγώνει, καθώς και τα ποτάμια που χύνονται σε αυτή.👍🏻👍🏻👍🏻👍🏻👍🏻👍🏻👍🏻👍🏻👍🏻👍🏻👍🏻👍🏻👍🏻👍🏻👍🏻👍🏻👍🏻👍🏻👍🏻👍🏻👍🏻👍🏻👍🏻👍🏻👍🏻👍🏻👍🏻👍🏻
Μουσείο Ελληνικής Ιστορίας Παύλου Βρέλλη

thumb|Ο Παύλος Βρέλλης (1923-2010), ιδρυτής και δημιουργός του μουσείου.
Το Μουσείο Ελληνικής Ιστορίας Παύλου Βρέλλη, επίσης γνωστό και ως Μουσείο Κέρινων Ομοιωμάτων, βρίσκεται στην περιοχή των Ιωαννίνων στην Ήπειρο. Θεμελιώθηκε με πρωτοβουλία του γλύπτη Παύλου Βρέλλη τον Φεβρουάριο του 1983 και άνοιξε τις πόρτες του το 1995 και είναι το πλέον γνωστό μουσείο αυτού του είδους στην Ελλάδα. Είναι έργο ενός και μόνο ανθρώπου, του Παύλου Βρέλλη, που εργάστηκε ακατάπαυστα για αυτό το έργο. Σκοπός του καλλιτέχνη ήταν να αναπαραστήσει ιστορικά γεγονότα από διάφορες περιοχές της Ελλάδας σε φυσικό μέγεθος μέσα στο μουσείο. Έτσι θα μπορούσε να παρουσιάσει τους ήρωες και τον ρόλο που διαδραμάτισαν, στους αντίστοιχους χώρους. Με δικές του ιδέες, μελέτες και πολλή προσωπική εργασία, έφτιαξε χώρους και ανθρώπους, για να βοηθήσει τον θεατή να βιώσει γεγονότα του παρελθόντος.

Το Μουσείο φιλοξενεί περίπου 150 κέρινα ομοιώματα και 36 ιστορικά θέματα εμπνευσμένα από σημαντικά γεγονότα της Ελληνικής Ιστορίας.
Παύλος Βρέλλης

Ο Παύλος Βρέλλης (25 Μαρτίου 1923 - 23 Ιουλίου 2010) ήταν Έλληνας γλύπτης, ζωγράφος και ποιητής. Θεωρείται από τους πιο σημαντικούς Έλληνες γλύπτες, ειδικά για την προσφορά του με τη δημιουργία του Μουσείου Ελληνικής Ιστορίας στο Μπιζάνι Ιωαννίνων (Φεβρουάριος 1983), το οποίο φιλοξενεί 150 κέρινα ομοιώματα σε 36 ιστορικά θέματα εμπνευσμένα από σημαντικά γεγονότα της Ελληνικής Ιστορίας.
Χανς Ζίμμερ

Ο Χανς Ζίμμερ ("Hans Florian Zimmer" [ ], Φρανκφούρτη, 12 Σεπτεμβρίου 1957) είναι Γερμανός συνθέτης και μουσικός παραγωγός. Για σχεδόν τρεις δεκαετίες έχει συνθέσει μουσική για πάνω από 100 ταινίες.

Πέρασε το πρώτο μέρος της καριέρας του στο Ηνωμένο Βασίλειο πριν μετακομίσει στις Ηνωμένες Πολιτείες. Είναι επικεφαλής του τμήματος μουσικής των ταινιών των στούντιο της DreamWorks, και συνεργάζεται με άλλους συνθέτες, μέσω της δικής του εταιρίας, Remote Control Productions. 

Επίσης εχει γράψει την μουσική για τις ταινίες "Οι Πειρατές της Καραϊβικής: Το Σεντούκι του Νεκρού" (Pirates of the Caribbean: Dead Man's Chest), "Οι Πειρατές της Καραϊβικής: Στο Τέλος του Κόσμου" (Pirates of the Caribbean: At World's End) και "Οι Πειρατές της Καραϊβικής: Σε Άγνωστα Νερά" (Pirates of the Caribbean: On Stranger Tides)

Τα έργα του διακρίνονται για την σύνθεση ήχων ηλεκτρονικής μουσικής με πιο παραδοσιακά ορχηστρικά μοτίβα.

Έχει κερδίσει τέσσερα Βραβεία Γκράμι, δύο Χρυσές Σφαίρες, ένα Classical BRIT Award, και ένα Βραβείο Όσκαρ. Ο Ζίμμερ έχει επίσης ταξινομηθεί ως 72ος στον κατάλογο με τις "100 μεγαλύτερες ιδιοφυΐες εν ζωή», που δημοσιεύθηκε από την The Daily Telegraph.
Βασίλισσα Ράνια της Ιορδανίας

220px|thumb|H Βασίλισσα Ράνια της Ιορδανίας.
Η Βασίλισσα Ράνια της Ιορδανίας (31 Αυγούστου 1970) γεννήθηκε ως Ράνια Αλ Γιασίν και είναι η σύζυγος του βασιλιά Αμπντάλα Β΄ της Ιορδανίας. Θεωρείται ότι είναι μία από τις πιο ισχυρές γυναίκες του κόσμου, εστιάζει την ενέργειά της υπέρ των δικαιωμάτων της γυναίκας, ενώ σε τακτικές εμφανίσεις της στην τηλεόραση μιλάει για τις λανθασμένες αντιλήψεις που έχει ο κόσμος για το Ισλάμ.
Τζετ Λι

Ο Λι Λιαν Τζιε ("李连杰", 26 Απριλίου 1963), περισσότερο γνωστός με το καλιτεχνικό ψευδώνυμο Τζετ Λι, είναι Κινέζος αθλητής των πολεμικών τεχνών, ηθοποιός και παραγωγός ταινιών. 

Γεννήθηκε στις 26 Απριλίου 1963 στο Πεκίνο. Κατέκτησε βραβεία πολεμικών τεχνών από μικρή ηλικία, αλλά προτίμησε να ασχοληθεί με την ηθοποιία. Έχει πρωταγωνιστήσει σε πολλές κινέζικες ταινίες καθώς και αμερικανικές. Οι ταινίες που ξεχωρίζουν από τη φιλμογραφία του είναι:

* Once Upon a Time in China (1991) (Χονγκ Κονγκ)
* Once Upon a Time in China II (1992) (Χονγκ Κονγκ)
* Once Upon a Time in China III (1993) (Χονγκ Κονγκ)
* Ο Σωματοφύλακας από το Πεκίνο (1994) (Χονγκ Κονγκ)
* Once Upon a Time in China and America (1997) (Χονγκ Κονγκ)
* Φονικό Όπλο 4 (1998) (ΗΠΑ)
* Ο Ρωμαίος Πρέπει να Πεθάνει (2000) (ΗΠΑ)
* Κύκλος Θανάτου (2003) (ΗΠΑ)
* Άτρωτος (2006) (Χονγκ Κονγκ,Κίνα)
* Κυρίαρχος (2007) (Χονγκ Κονγκ,Κίνα)
* War (2007) (ΗΠΑ) 
* Το Απαγορευμένο Βασίλειο (2008) (Χονγκ Κονγκ,Κίνα,ΗΠΑ)
* Η Μούμια: Η Αυτοκρατορία του Δράκου (2008) (Κίνα,ΗΠΑ)
* Οι Αναλώσιμοι (2010) (ΗΠΑ)
Τομ Γληνός

Ο Τομ Γληνός ("Tom Glinos") είναι ελληνικής καταγωγής Καναδός ερασιτέχνης αστρονόμος. Γεννήθηκε στο Λονδίνο (London) του Οντάριο του Καναδά το 1960. Ο πατέρας του είχε γεννηθεί στο χωριό Πικέρνης ή Πικέρνι του νομού Αρκαδίας και η μητέρα του σε γειτονικό χωριό. Και οι δύο μετανάστευσαν στον Καναδά το έτος 1958.

Ο Τομ Γληνός δώρισε το έτος 2000 στο κέντρο του London της Βασιλικής Αστρονομικής Εταιρίας του Καναδά ένα υψηλής ποιότητας ισημερινό (equatorial) τηλεσκόπιο με ειδική περιστρεφόμενη βάση που μπορεί να ακολουθεί την περιστροφή του ουρανού, το οποίο χρησιμοποιήθηκε και για τον προσδιορισμό αστεροειδών. Μαζί με τα μέλη της ομάδας του κέντρου έχει εργασθεί εντατικά και έχει συνεισφέρει επί 25 και πλέον χρόνια σε πολυάριθμες αστρονομικές παρατηρήσεις. Μαζί με τους David και Wendee Levy έχουν ανακαλύψει περισσότερους από 150 αστεροειδείς. Ο αστεροειδής - μικρός πλανήτης της κύριας ζώνης αστεροειδών, με το όνομα 7124 Γληνός έχει ονομασθεί έτσι προς τιμήν του.